[{"text_idx": "#000001", "text": "La komitato de UEA en sabato senproteste ricevis la planon de la estraro, lau\u0306 kiu la Centra Oficejo estos malplenigita kaj vendita. La biblioteko Hector Hodler estos dividita inter Au\u0306stria Nacia Biblioteko kaj deponejo en Slovakio, kaj gravaj funkcioj de la asocio estos transdonitaj al la organizaj\u0302o E@I same en Slovakio."}, {"text_idx": "#000002", "text": "43 komitatanoj c\u0302eestis la sabatan kunsidon de la komitato de UEA."}, {"text_idx": "#000003", "text": "La sabata trihora kunsido de la komitato de UEA faris neniujn formalajn decidojn, sed la reagoj de la komitatanoj al la 14-pag\u0302a sekreta plano de la estraro montris, ke la c\u0302efsidejo de la asocio en Nieuwe Binnenweg povos esti vendita sen fortaj protestoj flanke de la komitato. Lau\u0306 la estraro ec\u0302 ne estos bezonata komitata decido pri la proponataj drastaj pas\u0302oj \u2013 c\u0302io asertite okazas ene de la kompetento de la estraro kaj g\u0302enerala direktoro."}, {"text_idx": "#000006", "text": "La c\u0302efa temo de la kunsido evidente ig\u0302is la plano de la estraro por plu draste redukti la Centran Oficejon en Roterdamo, vendante la konstruaj\u0302on por iom pli ol unu miliono da eu\u0306roj. La sidejo de la asocio lau\u0306 la plano estonte trovig\u0302u en eksa frizejo, kie estas loko por maksimume kvar laborantoj, dum la historia biblioteko Hector Hodler estu dividita inter Internacia Esperanto-Muzeo en Vieno kaj luota deponejo en Slovakio."}, {"text_idx": "#000007", "text": "G\u0302uste la sorto de la biblioteko vekis plej multajn reagojn inter la komitatanoj. Rob Moerbeek, emerita multjara oficisto (interalie bibliotekisto) de UEA kaj komitatano A por LIBE, forte mals\u0302atis la penson, ke la unika kolekto, kiu principe enhavas c\u0302ion iam presitan en Esperanto, nun estos dividita:"}, {"text_idx": "#000008", "text": "\u2013 Mia timo estas, ke c\u0302ar la muzeo jam havas preskau\u0306 c\u0302iujn librojn kiujn ni havas en Roterdamo, oni elprenos tiujn elementojn kiujn ili mem ne havos kaj la reston baptos duoblaj\u0302oj. Do ni devas zorgi ke en nia kontrakto estu kondic\u0302ite, ke la kolekto restu integra parto kun la nomo Biblioteko Hector Hodler. Do g\u0302i devus resti tuteca, ne dispartigita. Tion ni s\u0302uldas al la fondinto de UEA."}, {"text_idx": "#000010", "text": "\u2013 Pri la bezono havi c\u0302ion kune mi vere mi ne scias kiel kompreni tion. Estos bone por ni trovi pli utilan lokon por tiu parto de la biblioteko Hodler, kiun Vieno ne transprenos. Ni ne demetos la nomon Hector Hodler, sed tiuj libroj kaj revuoj povos esti pli utilaj en alia loko, eble ec\u0302 alia mondoparto, se ekzempleroj jam estas en Vieno. Estas komprenebla afero ke ili ne volas transpreni duoblaj\u0302ojn, kaj mi vere ne vidas la problemon."}, {"text_idx": "#000011", "text": "C\u0302efe vicprezidanto Fernando Maia prezentis la agadplanon de la estraro por \u201cfinanca resanigo de UEA\u201d."}, {"text_idx": "#000014", "text": "\u2013 Se ni movas la kongresan fakon ekster Nederlandon tio estas lau\u0306 nia percepto s\u0302anco por restrukturigi g\u0302in. Ni proponas ke ne plu unu homo sola zorgu pri g\u0302i en la posteno de KKS, sed profesia grupo povu organizi la eventon kiel normale okazas. Ni identigis, ke la plej tau\u0306ga grupo por tion fari estas Edukado c\u0302e Interreto en Slovakio. Ili havas plurajn kvalitojn kiuj montras tiujn kapablojn."}, {"text_idx": "#000015", "text": "La Universalaj Kongresoj restos kongresoj de UEA, sed anstatau\u0306 mem organizi ilin, UEA kontraktos kun E@I kiu respondecu pri la praktika arang\u0302ado, Maia klarigis."}, {"text_idx": "#000016", "text": "\u2013 Granda avantag\u0302o estas, ke ili jam organizas plurajn Esperanto-eventojn, do la kongresa fako de UEA povus reprezentig\u0302i en tiuj arang\u0302oj."}, {"text_idx": "#000017", "text": "Osmo Buller, antau\u0306a g\u0302enerala direktoro de UEA kaj komitatano B, demandis, c\u0302u UEA planas transdoni al E@I la libroservon kaj la kongresan fakon por c\u0302iam au\u0306 c\u0302u tamen la kontraktoj estos tempe limigitaj. Krome li esprimis dubon pri tio, c\u0302u E@I sukcesos bone negoci kun grandaj kongresejoj."}, {"text_idx": "#000021", "text": "Vicprezidanto Fernando Maia respondis, ke UEA ne intencas permanente transdoni iujn fakojn al E@I, sed ke temas pri tempe limigitaj kontraktoj, kiujn oni kaze de neceso povos c\u0302esigi. Samtempe li akcentis, ke pro la financa situacio de UEA nepras rapide entrepreni decidajn pas\u0302ojn:"}, {"text_idx": "#000023", "text": "Michela Lipari scivolis, kun kiom da perantoj la organizantoj de la planata UK en Torino devos intertrakti, se UEA pro malkontento pri E@I subite decidos transdoni la kongresan fakon al alia ekstera organizaj\u0302o."}, {"text_idx": "#000024", "text": "Komitatano Dennis Keefe demandis, kial ne aperas en la raporto alternativoj, se tiaj ja estis esploritaj:"}, {"text_idx": "#000026", "text": "Lau\u0306 Maia aliaj alternativoj ja estis esploritaj, sed ili estis malpli bonaj, mankis loko por ili en la raporto, kaj c\u0302iukaze estus malafable publike kritiki ilin:"}, {"text_idx": "#000028", "text": "En majo la estraro tamen fieris pri tio, ke la asocio en 2020 ne plu havis deficiton, sed male la enspezoj (antau\u0306 kreo de rezervoj) superis elspezojn je 41 354,15 eu\u0306roj. Konsiderante tion, la aserto pri nepra urg\u0302o vendi la domon s\u0302ajnas troigita."}, {"text_idx": "#000030", "text": "\u2013 Nuntempe malmulte da homoj laboras en la oficejo. Ni planas movi la kongresan fakon, la libroservon kaj la bibliotekon. Ne sencos teni la domon kiel g\u0302i estas nun. Iom g\u0302ustatempe venis neatendite tiu propono pri ac\u0302eto. Ni ne serc\u0302is pri tio, temas pri komerca grupo kiu alvenas al Roterdamo kaj deziras ac\u0302eti nemoveblaj\u0302ojn pro movo el Britio."}, {"text_idx": "#000031", "text": "La firmao anoncis sian pretecon ac\u0302eti ambau\u0306 domojn de UEA (Centran Oficejon kaj Volontulan domon) por 1,425 milionoj da eu\u0306roj, au\u0306 nur la Centran Oficejon por 1,07 milionoj da eu\u0306roj."}, {"text_idx": "#000032", "text": "\u2013 Ni tuj kontaktis la komisionon pri financo, kiu taskis la direktoron mendi takson de profesia makleristo. Tiu konfirmis, ke se ni vendus por sumo super miliono da eu\u0306roj, tio estos tre favora al UEA. Ni denove traktis kun la komisiono pri financo, kiu rekomendas vendi la oficejan domon lau\u0306 tiu propono. Do, tiu estas grava movo por la asocio, ni konscias pri tio, kaj ni bonvenigas opiniojn pri la afero, sed ni ne prezentas tion leg\u0302ere, estis multe da konsideroj rilate la eblojn c\u0302irkau\u0306 tio."}, {"text_idx": "#000033", "text": "Ne tute klaras, kial estas pli bone vendi la domon al unu spontanee aperinta ac\u0302etanto ol esplori en la libera merkato, c\u0302u troveblus pli bonaj ofertoj."}, {"text_idx": "#000034", "text": "Se la Centra Oficejo estos vendita, la oficiala sidejo de UEA plu povos resti en Roterdamo. Tiukaze g\u0302i trovig\u0302os en la eksa frizejo en la teretag\u0302o de la Volontula domo en Nieuwe Binnenweg 430. Tie lau\u0306 g\u0302enerala direktoro Martin Scha\u0308ffer povas samtempe labori maksimume kvar homoj. C\u0302ar li mem ne laboras en Roterdamo, post transdono de la libroservo kaj kongresa fako al ekstera firmao UEA tamen efektive havos nur unu dungiton en Roterdamo."}, {"text_idx": "#000037", "text": "Rube\u0301n Luis Sa\u0301nchez, komitatano A por Argentino, demandis kiel la komitato traktu la proponojn prezentitajn en la laborplano de la estraro:"}, {"text_idx": "#000039", "text": "Fernando Maia klarigis, ke tio ne estos bezonata:"}, {"text_idx": "#000043", "text": "Tamen nenio indikas, ke en la komitato troveblus forta opozicio kontrau\u0306 la novaj proponoj de la estraro. C\u0302iuj kritikaj vidpunktoj prezentitaj dum la sabata kunsido estis sufic\u0302e mildaj kaj temis pri unuopaj detaloj."}, {"text_idx": "#000044", "text": "Estrarano Orlando Raola opiniis, ke tute ne necesus kunvoki plian komitatan kunsidon por findiskuti la sorton de la Centra Oficejo kaj aprobi la bug\u0302eton por 2022."}, {"text_idx": "#000045", "text": "\u2013 Dum la centjara historio de nia asocio kaj komitato, la komitato kunsidis unufoje jare dum la UK... Mia kompreno estas, ke la aferoj, pri kiuj la komitato povas informig\u0302i per legado de longa dokumento povas poste esti voc\u0302donataj per reta sistemo sen bezono de novaj kunsidoj. Ni jam kunsidis trihore, dufoje. Kial ni devas havi tiun nefineblan kunsidon? Tio en la historio neniam estis bezonata."}, {"text_idx": "#000048", "text": "La estraro volas vendi la Centran Oficejon (2021)\nFinancaj rekomendoj perturbis komitatanojn (2020)\nFinanca plano tro timigis la estraron de UEA (2020)\nKvin oficistoj de UEA trafitaj de la reduktoj (2019)\nNeniuj maldungoj en la Centra Oficejo (2011)"}, {"text_idx": "#000049", "text": "Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)Click to share on Mastodon(Malfermig\u0302as en nova fenestro)"}, {"text_idx": "#000051", "text": "Animea ludo ne forgesas Juliamon"}, {"text_idx": "#000055", "text": "De la Komitato oni nenion atendu: Se oni rigardas la komitatan retan diskutgrupon kaj la inertecon... ec\u0302 vilag\u0302a maljunulara klubo milfoje pli viglas."}, {"text_idx": "#000058", "text": "C\u0302u iu plu memoras la voc\u0302donon de antau\u0306 c\u0302. 5 jaroj, per kiu oni s\u0302ang\u0302is partojn de la Statuto de UEA? Eble tiam, la tuto s\u0302ajnis nur kaprico de la tiamaj prezidanto kaj g\u0302enerala direktoro, kiuj luktis por la s\u0302ang\u0302oj. Nun estas tempo rigardi la koncernajn s\u0302ang\u0302ojn, precipe tiujn pri la malfondo de la organizaj\u0302o kaj delego de taskoj far la prezidanto."}, {"text_idx": "#000061", "text": "Mi ec\u0302 nenion diras kontrau\u0306 tio, kio okazas kun UEA. Pli au\u0306 malpli frue, momento de vero devas okazig\u0302i kun tiu via esperantismo: au\u0306 vi lasas la lingvon disvolvig\u0302i en la reala mondo, kaj ne en elpensita de vi, au\u0306 vi dau\u0306re kovos mumion ... Sed jam dum tre mallonga tempo.\nKompreneble, ekzistas risko, ke kun malapero de UEA finig\u0302os c\u0302iuj viaj movadoj en la mondo, tuta via esperantismo. Kaj se la lingvo ne povas ekzisti sen lambastonoj aspekte de UEA, tiam eble bone estos ne plu turmentu g\u0302in per inventado de artefarita apliko, sed lasi g\u0302in por morti en paco?"}, {"text_idx": "#000062", "text": "Chu ankau Clay Magalha\u0303es kaj Ionel Onet libervole rezignas pri siaj postenoj? Nek la UKo nek Libroservo reduktighas. Nenie estis anoncita ke kandidatoj por transpreni ambau fakoj kaj bhh-n sin proponu."}, {"text_idx": "#000070", "text": "UEA forj\u0302etis sin mem. Eble g\u0302i sukcesos reinventi sin. Sed certe ne sub tiu c\u0302i estraro."}, {"text_idx": "#000074", "text": "Kompreneble plu temas pri UEA"}, {"text_idx": "#000075", "text": "Indus ghisdatighi. En 2020 uea elspezis nur pli malpli 900 euro por disvastigo de esperanto. Chu tion kauzis la situo de co? Kion precize 9ni financas al domo kiu estas amortizita jam? Kion precize signifas multekosta? Kompare kun etiopio, slovakio ankaux estas ege multekosta lando. Bedaure. Nenie aperis ajna komparo de kostoj. Au chu vk estas senpagaj? Ec sen vendo de la domo lf havas sufiche intersaj artikoloj tial ke estas gvidata de rekonataj verkistoj. Mirinde travivas sen kotizoj kaj sen enorma kapitalo. Male al revuo esperanto, lf jes tenas membroj ghisdata. Dum uea mem.....nur sekrete agas. Chu estas havebla publika raporto pri suprenmenciitajn \u201cceloj\u201d de la asocio?"}, {"text_idx": "#000076", "text": "Havi du ekzemplerojn de bibliotekaj raraj\u0302oj en unu loko (\u201cduoblaj\u0302oj\u201d pro la transdono al Vieno, supre) povus esti grava minaco al ilia dau\u0306ra ekzistado \u2013 ekz-e pro fajro au\u0306 alia katastrofo."}, {"text_idx": "#000077", "text": "Kiam oni reduktos la postenon de direktoro. Evidente pri chio estraro mem decidas kaj esploras. Administrado apenau necesas ekzisti pro manko da membroj libroservo biblioteko domo kaj uko. Kaj la fantoma retejo jam traktas chiuj administrajhoj automate. Chu ne. Kial necesas havi 4 labortabloj se restas nur du uea oficistoj. Eble said povas (kiel sro ralf) labori de hejmen por shpari kostojn al la asocio. Tiel ankau voldom povus perei tuj."}, {"text_idx": "#000080", "text": "Mi ne tute komprenas: kiu (dia) ordono devigas, ke la libroj nun hazarde kus\u0302antaj en \u201cBiblioteko Hodler\u201d (= nurajn libros\u0302rankojn) devas poreterne resti kune? Kio estas la problemo, se kelkaj/multaj volumoj migros al senkompare pli tau\u0306ga loko, kie ili estos profesie konservataj kaj espereble pli bone alireblaj? Ja ili tie kunig\u0302os al la ceteraj volumoj de la nova biblioteko (=\u0338 nurajn libros\u0302rankojn) kaj la enhavo de BHH komplete restarig\u0302os. Eble la libroj estos ec\u0302 troveblaj tra bita katalogo, malsame ol nun. Biblioteko sen katalogo: nekompreneblaj\u0302o. Oni krome ne forgesu: gravas la enhavo, ne la s\u0302elo nek la nomo. Al mi ne gravas, c\u0302u la kolekto da libroj nomig\u0302as \u201cHector Holder\u201d, \u201cJuan Re\u0301gulo Pe\u0301rez\u201d, \u201cIEMW\u201d au\u0306 \u201cLa movado ne movig\u0302as\u201d: al mi gravas trovi la volumojn serc\u0302atajn kaj bezonatajn."}, {"text_idx": "#000081", "text": "Ec\u0302 se la nuna situacio de la libroj en la CO ne plu estas tiom mizera kiom siatempe (vidu sube* la plendon de Roger Blaine el la jaro 1987, represigitan en la verko \u201cLa Asocio\u201d de Ziko van Dijk, p. 50), profesia biblioteko kiel restejo estas ege preferinda."}, {"text_idx": "#000083", "text": "*: \u201cSimile plendis Roger Blaine, kiu en 1987 dum t. n. sabata jaro estis en la Centra Oficejo: \u00abC\u0302ar UEA neniam dungis profesian bibliotekiston, kaj la tro-s\u0302arg\u0302itaj oficistoj ne povis ofte dedic\u0302i sin al la bibliotekaj taskoj, mi trovis iom h\u0302aosan situacion. Cirkau\u0306 la belaj mebloj, la klinig\u0302intaj malnovaj libroj kun degeneranta papero kaj sufic\u0302e da polvo plens\u0302topis la bretojn. Multaj trovig\u0302is en s\u0302rankoj au\u0306 kas\u0302ig\u0302is en diverslokaj skatoloj: pluraj skatoloj ec\u0302 suferis akvodamag\u0302on antau\u0306 kelkaj jaroj pro frostigitaj akvotuboj kaj dus\u0302eja inundo en la supera etag\u0302o. Ekzistas neniu lau\u0306tema katalogo, kaj au\u0306tora-titola nur g\u0302is 1978. Pli ol unufoje mi kriis: \u2018C\u0302i tio ne estas biblioteko, g\u0302i estas librarac\u0302o\u2019\u00bb\u201d."}, {"text_idx": "#000084", "text": "Bone, Roger Blain sciis teruran situacion k kriis pri tio. Kial vi silentis? Povas esti mi simple ne audis vian krion?\nVi kiel sagha homo devas kompreni, ke translokigi ciujn valorajn varojn (des pli librojn k dokumentojn) sen precisa listo estas rekta vojo al shtelado, al krimo. Des pli chi tiu translokigo al diversaj lokoj.\nPor vi ne gravas kiel nomighas kolekto, nomo de Hodler por vi estas sama kiel aliaj nomoj. Por mi, k mi certas ankau por multaj aliaj esperantistoj chi tio estas grave, kiel nomighas k kiel gardas ghin.\nInterese kiel vi reagus se vian familian arkivon k bibliotekon dispartigus? Mi pensas ke tiam vi rezonus alie. Ne forgesu, ke biblioteko estas nia komuna heredajho."}, {"text_idx": "#000085", "text": "Mi precizigu: mia antau\u0306a komento ne signifas, ke mi konsentas pri la agmaniero de la UEA-estraro, kiu ja trovis lau\u0306 mia (eble erara) opinio solvon tau\u0306gan por la biblioteko."}, {"text_idx": "#000086", "text": "Sed tio estas nura bons\u0302anco. Se neniu biblioteko pretus transpreni (parte) la librokolekton de BHH, la estraro ne hezitus simple enskatoligi la librojn kaj stoki ilin en kelo \u201cprovizore\u201d \u2013 kaj plu nomi la skatolojn \u201cBiblioteko Hodler\u201d: al la estraro gravas s\u0302ajno pli ol esenco."}, {"text_idx": "#000090", "text": "Estas mirinde ke nenie kaj neniam aperas la nomo de cerbo malantau la tuta detruo de UEA, la lasta \u201cgranda\u201d esperantisto, HTonkin. Kion li opinias pri tio? Chu li estas kontenta nun?"}, {"text_idx": "#000092", "text": "Multe jaroj esperantistoj batalis k semis. Jen estas rikolto. Honto!\nVershajne ili semis en netauga grundo k batalis kun fantomoj. La realaj malamikoj estis interne E-movado.\nKonstante oni penis pliigi kvanton, forgesinte pri kvalito de esperantistoj, pri idea flanko, propagandis neutralismon. Jen estas rezulto. Honto!"}, {"text_idx": "#000098", "text": "Intereza debato! UEA ne scipovis adapti sin al la Interreta revolucio dum la lastaj jaroj, kun nun gxi staras antaux muro. Nuntempe per la reto oni povas malkovri, lerni, disvastigi Esperanton, renkonti Esperantistojn, arangxi kunvenojn, logxadon, ktp. Do grandaj kaj inertecaj asocioj kiel UEA ne plu estas nepraj kiel antauxe. La junuloj tre rapide kaj bone akceptas tiun fakton. Bedauxrinde UEA ne ankoraux bone komprenas kaj integras tion. Nun UEA rikoltas tion, kion gxi semis...tiu, kiu ne adaptas sin, mortas. Tiel estas la granda legxo de la naturo kaj la leciono de tiu afero."}, {"text_idx": "#000101", "text": "Vershajne vi pravas. Tro multe malamikoj meze esperantistoj."}, {"text_idx": "#000103", "text": "La estraro konsideras ludonon ne inda afero, sed en sia plejlasta raporto ne montras profesiajn kalkulojn, kiom povus alporti ludonon kaj forgesas, ke ludonante la CO-n (plene au\u0306 parte), la valoro (mono) de la domo restas konservita kaj UEA ec\u0302 povus denove mem ekuzi la CO-n, ec\u0302 se tio okazus nur post 10 au\u0306 15 jaroj."}, {"text_idx": "#000105", "text": "La Komitato komprenu, ke nun haste faritaj decidoj povus ruinigi UEA-n senkuraceble.\nCerte se oni konsideras, ke tute ne ekzistas klara, fidinda, kohera plano por la estonteco de UEA.\nElmanigi gravajn taskojn al eksteruloj kaj mem ne plu produkti ion ajn nur estas pluvegetado kaj ne adaptig\u0302o al la postuloj de la moderna tempo."}, {"text_idx": "#000111", "text": "Ec\u0302 se Hodler, kiu mortis en 1920, donacis sian kolekton kun tia kondic\u0302o, estas klare ke plej multaj libroj estis poste aldonitaj de UEA mem."}, {"text_idx": "#000112", "text": "UEA staras antau\u0306 unu el la plej gravaj decidoj en sia historio kaj la Komitato ec\u0302 ne parolas pri g\u0302i..."}, {"text_idx": "#000119", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]